open-index/open-wikipedia-markdown huggingface dataset:
Regents Park

**Regents Park** is 'n voorstad van Johannesburg, Suid-Afrika. Dit is in Johannesburg se F-streek geleë, 4,5 km suidoos van die stadsaal. Dit word begrens deur La Rochelle in die weste en The Hill in die suide.

## Geskiedenis 
Regents Park is in 1904 aangelê op die plaas Klipriviersberg en genoem na Regent's Park in Londen. Nes La Rochelle wat eens 'n blanke groepsgebied was, het Regents Park se wit bevolking sedert 1994 skerp afgeneem tot net 12,6% tydens die sensus van 2011, vergeleke met 32,1% in 2001. 

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Rewlatch

[duimnael|links|200px|Die Nederduitsch Hervormde kerk Johannesburg-Suid in Shirleyweg. Ds. J.J. du Toit het die hoeksteen op [13 September 1975 gelê nadat die NH gemeente die perseel oorgeneem het by die NG gemeente Klipriviersberg, wat oorgetrek na die perseel van die NG gemeente Rosettenville. Die argitek was Pieter Rossouw en Vennote en die bouer L.D.J. Cilliers.]] 
**Rewlatch** is 'n voorstad van Johannesburg, Suid-Afrika. Dit is in Johannesburg se F-streek geleë.

## Verwysings
Robertsham

**Robertsham** is 'n voorstad van Johannesburg, Suid-Afrika. Dit het 'n inwonertal van 3&nbsp;400 (50.6%) Indiërs, en is in Johannesburg se F-streek geleë.

## Verwysings
Roseacre

**Roseacre** is 'n voorstad van Johannesburg, Suid-Afrika. Dit is in Johannesburg se F-streek geleë, sowat 5 km suidoos van die stadsaal, oos van Regents Park en noordwes van Moffat View. 

Roseacre is een van die laaste voorstede van minstens 10 wat op die Transvaalse Volksraadslid J.H. Meyer, na wie Meyerton genoem is, se plaas Klipriviersberg aangelê is. Roseacre is op 14 Mei 1947 op 'n noordwestelike deel van die plaas geproklameer, en Linmeyer in die suidweste van die plaas sowat ses weke later op 25 Junie daardie jaar. In 1955 het ook nog Elladoone aan die beurt gekom en die jaar daarna Unigray. Roseacre is volgens oorlewering genoem na Roseacre in Noord-Lancashire, waarvandaan die eienaar van die dorpsgebied, William Harrison, gekom het.

## Bron 
*  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.

## Verwysings
Robert Berold

**Robert Berold** (1948-) is ’n Suid-Afrikaanse digter, redakteur en skrywer. Hy het vier digbundels gepubliseer en sy werk is in talle bloemlesings opgeneem.

Berold is in 1948 in Johannesburg gebore, matrikuleer op 16 aan Hilton College en studeer daarna  in chemiese ingenieurswese en Engelse letterkunde aan die Universiteit van die Witwatersrand, en later by die Universiteit van Cambridge. In die 1970's en 1980's werk hy as onderwyser en aktivis vir verskeie nie-regeringsorganisasies, insluitend die Morris Isaacson Hoërskool ten tyde van die Soweto-opstand in 1976. Van 1989 tot 1999 was hy die redakteur van *New Coin*, 'n joernaal wat Suid-Afrikaanse gedigte van die 1990's publiseer. Hy het ook vir 'n tyd Engels by die Zhejiang-universiteit in China onderrig.

## Publikasies 
* The Door to the River (Bateleur Press, 1984)
* The Fires of the Dead (Carrefour, 1989)
* Rain Across a Paper Field (Gecko Poetry, 1999)
* All the Days (Deep South, 2008)

## Verwysings
Noreen Berry

**Noreen Berry** (1931–2012) was ’n Suid-Afrikaansebore mezzosopraan met ’n lang en gevestigde loopbaan in die Britse opera. Sy was aan die Royal Opera House in Covent Garden verbonde, waar sy haar in verskeie rolle onderskei het. Sy was ’n gereelde gaskunstenaar by die Glyndebourne-fees, asook by die Sadler’s Wells-teater (English National Opera) en die Walliese en Skotse operageselskappe.

## Beknopte biografie 
Berry is op 15 April 1931 in Port Elizabeth gebore en het musiek in Kaapstad studeer, aanvanklik as 'n pianis, waar haar suiwer sangstem ontdek is. In 1953 verhuis sy na Brittanje vir verdere opleiding, waar sy die res van haar lewe gewoon het.

Haar Britse verhoogdebuut was in 1954 as Berta by Glyndebourne, wat sy met Dryad in Ariadne opvolg. Later daardie jaar was sy Ježibaba in 'n besondere opvoering van Rusalka in die Royal Festival Hall, wat deur Rafael Kubelik gedirigeer is.

Haar rolle by Covent Garden sluit in: *Emilia* in *Otello*, *Third Lady*, *Mrs. Sedley* in *Peter Grimes*, *Hecuba* in *The Trojans*, *Adelaide* in *Arabella*, *Hippolyta* in ''A Midsummer Night's Dream* en *Filippyevna''.

Sy is op 7 Augustus 2012 in Londen, Engeland oorlede.

## Verwysings
Danie Bester

**Danie Bester** (1975-) is ’n Afrikaanse rolprentvervaardiger, bekend vir sy Bakgat-trilogie, Wolwedans in die skemer, Roepman, Verraaiers en talle ander flieks. In 2015 het Maroela Media hul Bioskoop-boffin-prys aan hom oorhandig vir sy bydrae tot die Afrikaanse filmbedryf. Tydens die geleentheid het Leon van Nierop gesê dat Bester se 2007-fliek, Ouma se slim kind, vir 'n herlewing van die Afrikaanse filmbedryf verantwoordelik is.

## Filmografie 
As vervaardiger:

* Jou Romeo, 2016
* Vir die voëls, 2016
* *Free State*, 2016
* Vir altyd, 2016
* Sy klink soos lente, 2016
* Ballade vir 'n enkeling, 2015
* *Hear Me Move*, 2015
* Ek Joke Net 2, 2014
* Agent 2000 – Die Laksman, 2014
* *Road to your Heart*, 2014
* Musiek vir die agtergrond, 2013
* Bakgat! tot die mag 3, 2013
* Verraaiers, 2013
* Wolwedans in die skemer, 1012
* Hoofmeisie, 2011
* Ek joke net 1, 2011
* Roepman, 2011
* Superhelde, 2011
* *Night Drive*, 2010
* Bakgat 2!, 2010
* *Ark of Mercy*, 2009
* Bakgat!, 2008
* Ouma se slim kind, 2007

## Verwysings 
## Eksterne skakels 
*
Betanië

duimnael|Die beweerde graf van Lasarus
duimnael|'n Kerk in Betanië.

**Betanië** of **Bethanië** was ’n dorpie op die suidoostelike helling van die Olyfberg, enkele kilometers vanaf Jerusalem. Talle van die belangrike gebeurtenisse in die Nuwe Testament het hier afgespeel.

Betanië is in die Bybel bekend as die die woonplek van Simon die melaatse en van Lasarus met sy susters, Maria en Martha. Jesus het ook hier oornag. Dit is verder die plek van die vervloekte vyeboom en volgens Lukas 24 die plek van die Hemelvaart van Jesus.

Skrifgedeeltes wat na die dorp verwys is Matteus 21:17, 26:6, Markus 11:11, Lukas 24:50 en Johannes 11:1 en 12:1.

Betanië word tradisioneel met die hedendaagse dorp al-Eizariya verbind, waar die beweerde graf van Lasarus ongeveer 1,5 myl (2,4 km) oos van Jerusalem geleë is. Dit die egter moontlik dat die antieke Betanië hoër op teen die Olyfberg, nader aan Betfage geleë was.

## Verwysings 
## Eksterne skakels 
*
Multituberkulate

Die **multituberkulate** is 'n uitgestorwe groep soogdiere wat baie lank bestaan het.

Fossiele van hierdie groep word gevind uit 'n tydperk wat 100 miljoen jaar geduur het, langer as die van enige ander groep soogdiere. Hulle het 'n bietjie soos die knaagdiere van vandag gelyk, maar was hoegenaamd nie aan hulle verwant nie. Daar is vorme wat soos eekhorings of muise gelyk het, maar daar was ook vorme wat soos bewers gelyk het. Hulle verskyn in die laat jura en hulle het uitgesterf in die vroeë oligoseen toe die ware knaagdiere verskyn het. Dit beteken dat hulle een van die groepe is wat die Kryt-Paleogeen-uitwissing oorleef het.

In teenstelling tot die ware knaagdiere was hulle nie *Theria* nie. (wat amper alle soogdiere van vandag insluit). Hul bekken was taamlik nou. Dit beteken dalk dat hulle eiers gelê het soos die eendbekdier of baie klein onvolgroeide babatjies gekry het soos die Kangaroe vandag. Die ware knaagdiere het wat betref hul voortplanting 'n groot voordeel geniet. Die naam Multituberculata verwys na hulle gebit. Hulle kiestande het baie klein knoppies gehad, wat *tubercula* heet in Latyn.

## Verwysings
Gonda Betrix

**Gonda Betrix** (1943-) is ’n Suid-Afrikaanse vroueruiter wat talle springkompetisies oor haar loopbaan van meer as 40 jaar gewen het. Sy het Springbokkleure verwerf en die Suid-Afrikaanse individuele skouspringkompetisie tien keer verower. Sy het ook aan die Olimpiese Spele van 1992 deelgeneem. Vir haar ryvernuf is sy met drie sport-merietetoekennings, asook die Staatspresidenttoekenning in 1974, beloon.

## Beknopte biografie 
Gonda Joyce Butters is op 28 Augustus 1943 gebore. Sy ry al van vierjarige ouderdom perd en wen haar eerste provinsiale O.18-perdespringkompetisie op agtjarige ouderdom.

Op twaalf breek sy en haar perd *Gunga Din* 'n Suid-Afrikaanse hoogspringrekord met 'n sprong van 6 voet 8 duim (2,07 meter). Sy maak haar internasionale debuut in dieselfde jaar. Sy verlaat skool op 14 (graad 9) om op skouspring te fokus. In dieselfde jaar, 1958, wen sy die *South of England*-kampioenskap en eindig sy tweede in die Britse Nasionale Kampioenskap.

Sy verwerf junior Springbokkleure in 1958 en senior -kleure in 1962. Tussen 1962 en 1992 het sy die Suid-Afrikaanse individuele skouspringkompetisie tien keer gewen. In 1992 het sy aan die Olimpiese Spele in Barcelona deelgeneem.

Haar laaste groot oorwinning was in 1994 toe sy die Switserse Dames Internasionale Kampioenskap in Genève, Switserland wen. Sy het die toom in 1995 opgehang, waarna sy haar op afrigting toegespits het.

## Verwysings
Lauren Beukes

**Lauren Beukes** (1976-) is ’n Suid-Afrikaanse roman-, kortverhaal- en TV-draaiboekskrywer en joernalis. Haar romans sluit in *Zoo City* (waarvoor sy die Arthur C. Clarke-prys in 2011 ontvang), *Moxyland* en *The Shining Girls*. Sy was ook die regisseer van ’n vollengte dokumentêr oor *Mejuffrou Gay Wes-Kaap*, getiteld *Glitterboys & Ganglands*, wat by die San Diego Black Film Festival as die beste LGBT-prent bekroon is.

## Lewensloop 
Lauren Beukes is op 5 Junie 1976 in Johannesburg gebore. Sy het 'n MA-graad in Kreatiewe Skryfwerk aan die Universiteit van Kaapstad verwerf. Beukes het vir tien jaar as 'n vryskutjoernalis gewerk, insluitend twee jaar in New York en Chicago.

Sy het haar eerste boek, *Maverick: Extraordinary Women From South Africa’s Past*, in 2005 gepubliseer. Daarna het haar eerste roman, *Moxyland*, in 2008 gevolg.

## Publikasies 
* ''Maverick: Extraordinary Women from South Africa's Past* (2005)
* *Moxyland* (2008)
* *Zoo City* (2010)
* *The Shining Girls* (2013)
* *Broken Monsters* (2014)

### Kortfiksie 
Beukes het werke van fiksie in verskeie versamelwerke gepubliseer:
* *Urban '03* (2004)
* *African Road: New Writing from South Africa* (2005)
* *180 Degrees: New Fiction By South African Women Writers* (2006)
* *FAB* (2007)
* *Open: Erotic Stories from South African Women Writers* (2008)
* *Touch: Stories of Contact* (2009)
* *Home Away: 24 Hours, 24 Cities, 24 Authors* (2010)
* *Pandemonium: Stories of the Apocalypse* (2011)

### Ander 
* Voorwoord vir Jeff Noon – *Vurt*, 20ste gedenkuitgawe (2013)
* Voorwoord vir Alan Moore – *The Ballad of Halo Jones'' (2013)

## Verwysings 
## Eksterne skakels 
* Amptelike webtuiste
* 
*
Rouel Beukes

**Rouel Beukes** (1955-) is ’n Suid-Afrikaanse operasanger (basstem) en akteur. Beukes het opera en repertoire aan die Franco Ferraris-instituut in Milaan, Italië en die Hochschule für Musik in München, Duitsland studeer. Hy het ’n belangrike rol in die vestiging van professionele opera tydens die stigting van die streeksrade vir kuns in Suid-Afrika gespeel.

## Beknopte biografie 
Beukes is op 3 Januarie 1955 in Krugersdorp gebore. Hy matrikuleer van Florida Hoërskool waarna hy sy diensplig voltooi en homself as 'n onderwyser bekwaam. In 1978 begin hy by Maraisburg Laerskool klas te gee, en maak hy sy operadebuut vir PACT in die rol van "Gran Sacerdote" (hoëpriester) in Verdi se *Nabucco*.

In 1980 wen hy die Mimi Coertse-beurs, wat hom die geleentheid bied om opera te sing in die buiteland te studeer. Hy vertrek na München, Duitsland, waar onder proff. Hanno Blaschke en Wilfried Koch by die Hochschule für Musik studeer.

Met sy terugkeer kry hy 'n kontrak as solis by die Staatsteater in Pretoria. In 1986 word die SAL se Staatsteater Stigting-beurs aan hom toegeken, waarna hy onder maestro Franco Ferraris in Milaan, Italië, studeer. Hy was hy die Staatsteater werksaam tot die ANC-regering die opera-afdeling in 1996 gesluit het.

Hy het sy TV-debuut reeds in die 1980 gemaak en verskyn in 2010 vir die eerste keer in 'n vollengte fliek.

## Filmografie 
* *Khumba*, 2013
* *Of Good Report*, 2013 as rektor
* Pretville, 2012 as oom Frik
* Liefling die Movie, 2010 as oupa Karel Benade

## Verwysings
Genitale vrat

**Genitale vratte** is simptome van ’n aansteeklike seksueel oordraagbare infeksie wat deur sekere soorte van die menslike papilloomvirus (MPV) veroorsaak word. Vratte is die makliks herkenbare simptoom van genitale MPV-infeksie. Sowat 90&nbsp;persent van mense wat met MPV besmet word, sal nie genitale vratte ontwikkel nie en die ander 10&nbsp;persent kan die virus aan ander oordra.

## Oorsake en simptome 
Die MPV-soorte 6 en 11 is meestal die oorsaak van genitale vratte. Dit word deur regstreekse vel-tot-velkontak oorgedra, gewoonlik tydens orale, anale of genitale seks met ’n persoon wat die virus het. Terwyl sommige soorte MPV servikale of anale kanker kan veroorsaak, word genitale vratte deur ander soorte meegebring.  
  
## Voorkoms en behandeling 
duimnael|120px|Klein condylomata aan die testikels.
duimnael|120px|’n Erge geval van genitale vratte aan die penis.

’n Mens kan deur verskillende soorte MPV besmet word – terselfdertyd of op verskillende tye. Hulle kan op enige plek om of op die anus of geslagsdele voorkom en word meestal aangetref op eksterne oppervlakke van die liggaam, soos die skag van die penis, die skrotum of die lippe van die vagina. Hulle kan ook op interne oppervlakke voorkom, soos in die opening van die uretra en in die vagina of anus.

Hulle kan so klein as 1-5&nbsp;mm breed wees, maar kan ook groei en in groot massas versprei. Hulle kom meestal in trosse voor. Soms lyk hulle soos klein steeltjies. Hulle kan hard of sag wees en hul kleur kan wissel. Soms bloei hulle.

Hoewel ramings van die hoeveelheid nuwe gevalle per jaar wissel, is MPV so algemeen dat feitlik alle seksueel aktiewe mense dit die een of ander tyd in hul lewe sal kry. ’n *Condyloma acuminatum* is ’n enkele vrat, terwyl ’n *condylomata acuminata* meervoudige vratte is. Hoewel die name ooreenstem met *condyloma latum*, is laasgenoemde ’n komplikasie van sekondêre sifilis.

## Verwysings 
## Eksterne skakels 
*Menslike papilloomvirus by DMOZ 
*
*15px Hierdie artikel is vertaal uit die Engelse Wikipedia
Aletta Bezuidenhout

**Aletta Bezuidenhout** (17 Mei 1949 - 10 Februarie 2024) was ’n Suid-Afrikaanse aktrise wat in Afrikaans en Engels optree, regisseur en skrywer. Sy is in Kenia gebore en het by die eertydse Transvaalse Raad vir die Uitvoerende Kunste (Truk) gewerk. Sy was met die akteur Tertius Meintjes getroud en later met Anthony Perris.

Van die flieks waarin sy opgetree het, is *Paljas* en *Weerskant die nag*. Op die verhoog is sy bekend vir haar rol in produksies soos *Klaaglied vir Koos* en *Moeder Moed*.

## Lewe 
Bezuidenhout het aan die Universiteit van Kaapstad drama studeer en haar loopbaan by Kruik begin. Sy het daarna verskutwerk gedoen, meestal eksperimentele werk in Die Ruimte. Later het sy na die ou Transvaal verhuis en by The Company en die Markteater gewerk, asook vir streeksrade vir die uitvoerende kunste, veral Truk en Kruik. Sy het ook TV- en rolprentwerk gedoen en later ander akteurs opgelei.

Vir Kruik het sy verskyn in onder meer *Die Pantoffelmoordenaars* en *Oom Wanja*. In Die Ruimte was sy in die 1970's te sien in onder meer *Dusa Stas Fish and Vi*,  *The Resistable Rise of Arturo UI* en *Treats*. In 1974 het sy een van die stigterslede van The Company geword en was sy te sien in toneelstukke soos *Begeerte*, *Mother Courage* (1977), *Vroue van Troje*, *Klaaglied vir Koos* en *The Minotaur’s Sister* (1985). As vryskut was te sien in onder meer *Loot* (1986), *The Women of Troy*, *Klaaglied vir Koos* (1986), *Drie Susters Twee* en *Reach* (2007).  

Haar werk as dramaturg skuit in *Time of Footsteps*, *Silent Envelope*, *Angel in a Dark Room* en *Little Big World*. 

Bezuidenhout se TV-werk sluit in *The Lady of the Camellias*, *Thicker than Water*, *Die Sonkring* en *Orion*, en rolprente *Djadje*, *Committed*, *On the Wire*, *Country of my Skull* en *Paljas*.

## Filmografie 
* *Suffer Little Children...* (kort), 1976 as mev. Becker
* *Weerskant die Nag*, 1979 as Hannie du Preez
* *Sam et Sally* (TV-reeks), 1980 as mev. Schoppenhauer
* *My Country My Hat*, 1983 as Sarah van Rensburg
* *On the Wire*, 1990 as Aletta Fourie
* *Committed*, 1991 as Isandra
* *The Good Fascist*, 1992 as aanklaer
* *Djadje – Last Night I Fell Off a Horse*, 1993
* *Cycle Simenon* (TV-reeks), 1995 as Madame Genève
* *Paljas*, 1998 as Katrina MacDonald
* *Pure Blood*, 2001 as Gertrude
* *Ingrid Jonker: Her Lives and Time...*, 2002 as Ingrid Jonker (stem)
* *Curse of the Ring* (TV-fliek), 2004 as Hallbera
* *In My Country*, 2004 as Elsa Malan
* *Charlie Jade* (TV-reeks), 2005 as Cleo
* *Orion* (TV-reeks), 2006 as Joan van Heerden
* *Jail Caesar*, 2011 as Julia
* *Spoon*, 2011 as Olivia Spoon

## Verwysings
RW114

**RW114** (**rekenaarwetenskap 114**) is 'n inleidende vak in rekenaarwetenskap wat aan die Universiteit Stellenbosch aangebied word. Die kursus dek basiese beginsels en word aangebied met eenvoudige toepassings in die wetenskap, ingenieurswese, en handel in gedagte. Algoritmiese probleemoplossing en die grondbeginsels van programmering word in RW114 bespreek en die kursus eindig met 'n inleiding tot objekgeoriënteerde programmering. Die programmeertaal waarin RW114 aangebied word, is Java. Die kursus omvat weeklikse praktiese take en een projek. RW114 vereis nie dat studente enige kennis van programmering het nie.

## Eksterne skakels 
*  http://www.cs.sun.ac.za/rw114
*  RW114 op YouTube
Docodonta

Die **Docodonta** is 'n uitgestorwe groep diere wat vroeër as een van die primitiefste ordes van die ware soogdiere (Mammalia) beskou is, maar nou dikwels as 'n sustergroep daarvan gesien word. Die dokodonte en die ware soogdiere word dan saam as die Mammaliaformes gesien.

Die oudste fossiele van hierdie groep is uit die middel-jura. Die eerste fossiele is meer as 'n eeu gelede in die Morrison-formasie van Wyoming en Colorado aangetref, hulle stam uit die laat-jura en word saam met groot dinosourusse soos die Sauropoda aangetref.
Die meeste fossiele van hierdie diere bestaan net uit tande, maar *Haldanodon* uit die Portugese laat-jura bestaan uit talle kake, party skedels en 'n skelet. *Haldanodon* was dalk 'n grawer.
Uit die middel-jura van China is in 2006 'n skelet gevind van *Castorocauda* wat dalk 'n akwatiese lewenswyse gehad het.

## Verwysings
Prins Dmitri Romanof

**Dmitri Romanowitsj Romanof** (Russies: Дмитрий Романович Романов; 17 Mei 1926 – 31 Desember 2016) was ’n afstammeling van Rusland se keiserhuis asook ’n bankier, filantroop en skrywer. Hy was ook ’n aanspraakmaker op die hoofskap van die keiserhuis.

## Lewe 
Dmitri Romanof is op 17 Mei 1926 in Cap d'Antibes, Frankryk, gebore as die tweede oudste seun van prins Roman Petrowitsj van Rusland en gravin Praskowia Sjeremetjewa. Sy oudste broer was prins Nikolaas Romanof. Deur sy pa was hy ’n agter-agterkleinseun  van tsaar Nikolaas I van Rusland, wat die Nikolajewitsji- en ander takke van die keiserlike familie gestig het.

Romanof het die eerste 10 jaar van sy lewe in Antibes deurgebring, waar hy ’n tradisionele Russiese opvoeding gehad het. In 1936 het sy gesin na Italië verhuis waar hy sy opvoeding voortgesit het. In 1946 het sy gesin na Egipte verhuis waar hulle ’n paar jaar gewoon het voordat hulle na Italië teruggekeer het. In 1960 is hy na Denemarke, waar hy vir verskeie banke gewerk het tot met sy aftrede in 1993.

Romanof is op 31 Desember 2016 in Denemarke oorlede. Hy is ’n week voor sy dood in die hospitaal opgeneem nadat sy gesondheid verswak het.

## Verwysings 
## Eksterne skakels 
*Romanof-fonds vir Rusland
*Romanof-familievereniging
*15px Hierdie artikel is vertaal uit die Engelse Wikipedia
Bhagavad Gita

duimnael|'n Fragment van die geskrif, hoofstuk 11:32 (enkele eeue voor Christus)
duimnael|*Bhagavad Gita* (19de-eeuse manuskrip)

Die ***Bhagavad Gita*** (letterlik "Lied van de Heer") is een van die belangrikste heilige boeke van die Hindoegeloof. Dit is duisende jare gelede geskryf en bevat leerstellings wat blykbaar van die god Krishna afkomstig is. Baie Hindoes glo dat Krishna 'n inkarnasie van die opperwese Wisjnoe in menslike vorm was.

In die boek is Krishna in gesprek met Arjuna, 'n boogskutter, voordat die Kuruksjetra-oorlog begin. Krishna vertel Arjuna dat hy sy plig (dharma genoem) moet nakom en gaan veg. Arjuna aarsel, want hy sal teen sy vriende moet baklei, maar op die einde luister hy tog na Krishna. Hiervoor sal hy nie vir sy sondes vir ewig na die onderwêreld gelei word nie, maar sal hy gereïnkarneer word.

## Verwysings 
## Eksterne skakels 
*
Prins Andrew Romanoff

Prins **Andrew Romanoff** (gebore as Andrew Andreevich Romanov; Afrikaanse transliterasie: Andrei Andrejewitsj Romanof; 21 Januarie 1923 – 28 November 2021) was ’n Russies-Amerikaanse kunstenaar en skrywer. Hy was ’n kleinneef van Rusland se laaste keiser, Nikolaas II, en 'n agter-agter-kleinseun in die manlike lyn van tsaar Nikolaas I. Sedert prins Dmitri Romanof se dood op 31 Desember 2016 was hy ’n aanspraakmaker op die hoofskap van die Huis van Romanof en president van die Romanof-familievereniging. Hy is ná sy dood opgevolg deur sy seun, prins Alexis Romanov, ook bekend as Alex Romanoff.

## Biografie 
links|thumb|Prins Andrew Romanoff (middel) saam met die Russiese miljardêr Arkadi Wolozj (regs).

Romanoff is in Londen, Engeland, gebore as seun van prins Andrei Aleksandrowitsj van Rusland en sy eerste vrou, Elisabetha Sasso-Ruffo. Hy was die hoof van die familie van sy oupagrootjie, tsaar Aleksander III. Hy was die oudste lewende kleinseun in die manlike lyn van groothertog Aleksander Michailowitsj van Rusland en sy vrou, groothertogin Ksenia Aleksandrowna, die oudste suster van Nikolaas II; hy was dus die laaste tsaar se naaste verwant in die Romanof-familie. Sy peetpa was Edward VIII van die Verenigde Koninkryk. Die gesin het in sy kinderjare in ’n gastehuis by Windsor-kasteel gewoon.

Hy het in die Tweede Wêreldoorlog in die Britse vloot gedien. In 1949 het hy Brittanje verlaat en na die VSA verhuis, waar hy ’n ruk lank as ’n timmerman gewerk het. Hy het op 20 Desember 1954 ’n Amerikaanse burger geword.

## Verwysings 
## Eksterne skakels 
**The Boy Who Would Be Tsar: The Art of Prince Andrew Romanoff* 
*Romanof-familievereniging
**NPR Interview, Januarie 2007 with Andrew Romanoff: "The Boy Who Would Be Tsar"*
*15px Hierdie artikel is vertaal uit die Engelse Wikipedia
Irving Berlin

**Irving Berlin** (1888–1989) was ’n Amerikaanse skrywer van talle gewilde liedjies en geslaagde musiekblyspele. Van sy bekendste liedjies is "*Alexander’s Ragtime Band*” en “*White Christmas*".

## Beknopte biografie 
duimnael|links|''Alexander's Ragtime Band'', 1911
Israel Isidore Beilin (Russies: Израиль Исидор Бейлин) is op 11 Mei 1888 in Siberië gebore. Hy emigreer in 1893 met die res van sy familie na die Verenigde State van Amerika. Ná die afsterwe van sy pa in 1896 moes hy noodgedwonge begin werk om te kon oorleef. Hy het onder andere koerante verkoop en musiek op straat gespeel. Die harde werklikheid van oorlewing op straat sou 'n blywende effek op die manier waarop hy met geld werk hê. In 1911 lei sy lied "''Alexander's Ragtime Band''" tot 'n musikale loopbaan wat meer as 1000 liedjies en verskeie treffers op Broadway sou lewer.

In 1907 verkoop Berlins sy eerste liedjie, "*Marie from Sunny Italy*", vir 37 sent. Hy verander sy naam in dieselfde jaar. Berlins het musiek vir talle Hollywood-films geskryf, waaronder *Top Hat* (1935), asook liedjies soos "*White Christmas*" uit die film *Holiday Inn* (1942). Sy bekendste Broadwaystuk is waarskynlik *Annie Get Your Gun* (1946). Hy hou egter op skryf nadat *Mr President* (1962) onsuksesvol was.

Hoewel Beilin 'n suksesvolle musikale loopbaan gehad het, het hy nooit geleer om die klavier te speel, soos gebruiklik is nie; hy het hoofsaaklik in een toonsoort met behulp van die swart sleutels gespeel. Hy het ook nooit geleer om musiek goed te lees of te skryf nie, en 'n assistent moes sy stukke neerpen.

In sy latere jare sonder hy homself af, en hy verskyn selfs nie op die partytjie wat vir sy honderdste verjaardag gereël is nie. Beilin is op 22 September 1989 in New York oorlede. Hy was 101 jaar oud.

## Verwysings 
## Eksterne skakels 
* 
*
Gondwanatheria

Die **Gondwantheria** is 'n uitgestorwe soogdierorde wat bekend is vanaf die laat-kryt tot die middel-eoseen van alle dele van die suidelike kontinent Gondwana, behalwe Australië en Nieu-Seeland. 

Kladistiese ontleding deur Gurovich en Beck (2009) en Goin et al. (2012) plaas die groep in die Allothera as 'n sustergroep van die Multituberculata wat juis veral op die dele van die noordelike kontinent Laurasië aangetref word. Maar die posisie van hierdie groep in in 2018 baie onduidelik. Huttenlocker et.al. oorweeg of hulle nie verwantes van die Haramiyida is nie. Dit sou hulle buite die Mammalia in die Mammaliaformes plaas.

Hierdie groep is net sedert 1986 bekend en daar is nog min inligtings oor hulle.

Die orde bevat twee families:
* **Ferugliotheriidae** - wat net bekend is van die laat-kryt van Argentinië
** *Ferugliotherius windhauseni* Bonaparte 1986
***Trapalcotherium matuastensis* Rougier 2009
* **Sudamericidae** - wat bekend is van Suid-Amerika, Antarktika, ?Afrika, Madagaskar en Indië
***Gondwanatherium patagonicum* - bo-kryt van Argentinië
** *Sudamerica ameghinoi* - lae-paleoseen van Patagonië
***Lavanify miolaka* - Maastrichtian van Madakaskar
***Bharattherium bonapartei* - Maastrichtian van Indië
***Grenodion sylvaticus* - middel -eoseen van Patagonië
** Daar is berigte oor Sudamericiede van die kryt van Tanzanië en die middel-eoseen van Antarktika, op die eiland Seymour.
** *Vintana sertichi* van die Maastrichtian van Madagaskar

Behalwe *Vintana* bestaan alle fossiele net uit tande. Van *Vintana* is egter 'n skedel gevind wat beide primitiewe en afgeleide kenmerke vertoon. Die dier was ook taamlik groot vir 'n mesosoïese soogdier: dit was ongeveer 9 kg swaar en het 'n bietjie soos 'n marmot gelyk. 

## Verwysings
Eulipotyphla

Die **Eulipotyphla** is 'n soogdierorde wat tot die superorde Laurasiatheria behoort.

Hulle is insektevreters en vroeër is hulle as deel van die orde Insectivora beskou, saam met byvoorbeeld die gouemolle en selfs die klaasneuse. Genetiese navorsing het getoon dat dit nie korrek is nie: die gouemolle en die klaasneuse behoort tot die Afrotheria en nie tot die Laurasiatheria nie en dit het die orde Insectivora polifileties gemaak. Die huidige monofiletiese orde Eulipotyphla bevat net vyf families waarvan nogtans een sedert die tyd van die kolonisasie van die Karibiese gebied uitgestorwe is. In die Suider-Afrika kom twee van hierdie families voor: die krimpvarkies en die skeerbekmuise.

*Fam Talpidae - ware molle
*Fam Erinaceidae
****Atelerix frontalis* - Krimpvarkie
*Fam Soricidae - skeerbekmuise
*Fam Solenodontidae - Wes-Indiese Solenodons
*Fam Nesophontidae † - Wes-Indiese skeerbekmuise  (uitgestorwe) 

## Fotogalery 

Close-up of mole.jpg|Talpa europaea
Erinaceus europaeus facies.jpg|Erinaceus roumanicus
Пегий путорак (Diplomesodon pulchellum), Gescheckte Wüstenspitzmaus, Piebald Shrew, Московский зоопарк (Moscow zoo), 18.11.2008.jpg|Diplomesodon pulchellum
Hispaniolan Solenodon crop.jpg|Solenodon paradoxus
Solenodon cubanus.jpg|Solenodon cubanus
Puerto_Rican_shrew.jpg|Nesophontes edithae†
Pylgras

**Pylgras** (*Heteropogon contortus (L.) Roem. & Schult.*) is 'n grasspesie. Dit is inheems aan  Suid-Afrika en kom voor in alle provinsies. Op die SANBI-rooilys is dit as 'veilig' (LC) gelys.

Dit is 'n meerjarige plant met regop halms wat 30 – 100&nbsp;cm lank en 1,5 – 3&nbsp;mm in deursnee word. Die halmknope is swart van kleur. Die blaarskedes is gekield. Die blare kan 3 – 30&nbsp;cm lank wees en 2 -8&nbsp;mm breed. Die bloeiwyse is uit trosse saamgestel. Daar is steriele en vrugbare stekeltjies.

## Beweiding 
Dit is baie vir beweiding geskik.

## Fotogalery 

Black speargrass seeds (5189601168).jpg|Sade
Heteropogon contortus (5187439999).jpg
Heteropogon contortus (5187440391).jpg
Heteropogon contortus (5187440449).jpg
Heteropogon contortus (5187440583).jpg
Heteropogon contortus (5187440899).jpg
Heteropogon contortus flowerhead2 (8232554917).jpg|Blomhofie
Heteropogon contortus flowerhead3 (8233620078).jpg|
Heteropogon contortus ligule2 (8233611392).jpg|
Heteropogon contortus spikelets6 (8232551199).jpg|Stekeltjies
Starr 040120-0075 Heteropogon contortus.jpg|Pol

## Verwysings
Gerard Bhengu

**Gerard Bhengu** (1910–1990; ook bekend as **Bengu Benghu**) was ’n Suid-Afrikaanse kunstenaar. Hy was selfonderleg en het in waterverf en sepia (swartbruin verf uit die blaas van 'n inkvis) gewerk. Hy is veral bekend vir sy portretstudies en uitbeelding van die townshiplewe van Durban.

## Beknopte biografie 
Gerard Bhengu is op 6 September 1910 by die Mariannhill-sendingstasie in Centecow, Natal gebore. Hy is aan die Rooms-Katolieke sendingskool van Esibomvwini in Centecow onderrig, waar sy talent ontdek is.

Van 1926 tot 1931 maak Bhengu 150 sketse waarin hy die landelike stamlewe in Centecow vir dr. Max Kohler dokumenteer. Kohler het van hierdie tekeninge gebruik om sy etnografiese en mediese publikasies te illustreer. Van 1932 tot 1933 het hy in Ixopo gewoon, waar hy in opdrag van biskop Fleischer 'n aantal prente met godsdienstige temas verf. Daarna is hy van 1934 tot 1937 by die Edendale-opleidingskollege onder die borgskap van dr. D.M. Malcolm (Hoofinspekteur van Inheemse Onderwys in Natal) en mnr. S.R. Dent (Inspekteur van Inheemse Onderwys) onderrig.

Die Departement van Naturellesake het hom gevra om 'n muurskildery vir die Ryksuitstalling te verf, wat die ontwikkeling van swart mense 'van dorp na universiteit' uitbeeld. Hy het dit nooit voltooi nie, maar het nogtans die uitstalling in Johannesburg bygewoon.

Van 1940 tot 1949 skilder hy tonele van die alledaagse Zoeloe-lewe en portrette van swart mense. Hierdie skilderye is in die Payne Brothers-afdelingswinkel in Weststraat, Durban verkoop.

Van 1959 het hy in Cato Manor gewoon, totdat dit gesloop is, waarna hy na Umlazi in Durban verhuis. Hy het Zoeloe-verhale vir Phyllis Savory se *Bantu Fireside Tales* (1958) geïllustreer. In die 1960's illustreer hy 'n boek oor sy eie lewe en werk, wat ook deur Phyllis Savory geskryf is.

Bhengu is in 1990 oorlede.

## Verwysings
Christian Heinrich Friedrich Hesse

**C. H. Friedrich Hesse** (1772, nabye van Braunschweig – 1832, Nedersakse) was 'n onderwyser, Lutherse teoloog en amateurbotanis wat van 1800 tot 1817 Lutherse leraar te Kaapstad was. In die Kaap het hy met 'n mej. Bergh in die huwelik getree, en sewe kinders is uit die huwelik gebore. Na sy terugkeer na Duitsland was hy leraar te Nieuburg, Elbingrode (1822–1825) en uiteindelik te Hoya. Nogtans het hy met die Lutherane aan die Kaap in verbinding gebly.

## Leraar aan die Kaap 
Hy het van 1790 tot 1792 teologie aan die Universiteit van Göttingen studeer, voor hy 'n onderwyspos in Hannover aanvaar het. Nadat hy sy finale teologiese eksamen in 1799 met onderskeiding slaag, is hy aangestel as leraar van die Lutherse gemeente te Kaapstad, waar hy in September 1800 arriveer. Sy voertaal het hier geleidelik van Duits na Nederlands oorgeskakel. Ook in Kaapstad was hy by onderwyssake betrokke, en was naamlik die Lutherse Kerk se verteenwoordiger by, en een van sewe lede op die Raad van Scholarge, wat Kaapse onderwys onder voogdyskap van die Goewerneur bestuur het. Later was hy 'n paar jaar lank sekretaris van hierdie raad, waarvoor hy 'n regeringstoelaag ontvang het. Hy het oral aansien en toegeneëntheid geniet, hetsy by regeringsamptenare, gemeentelede of die algemene publiek. Met sy vertrek uit die Kaap in 1817 het lord Charles Somerset hom van 'n getuigskrif verskaf, waarin sy bydraes tot die *British and Foreign Bible Society* en die opvoeding van die koloniale jeug uitgelig is. Volgens Reinwardt het Hesse ook etlike belangrike voorwerpe na die fisioloog en anatomis Johann F. Blume in Göttingen gestuur.

## Publikasies 
Hesse het 'n Duitse (1820) en Nederlandse (1823) vertaling van ds C. I. Latrobe se ''Joernaal van 'n besoek aan Suid-Afrika, 1815-1816'', voorberei, en 'n paar notas bygevoeg oor diere en plante wat daarin genoem word. Albei weergawes bevat ook drie bylaes wat deur Hesse saamgestel is. Die eerste handel oor die verbouing van Europese en ander eksotiese plante aan die Kaap, die tweede behandel hoofsaaklik walvisjag aan die Kaap, terwyl die derde 'n opgesomming verskaf van onlangse gebeure en verwikkelinge in Kaapstad en die Kaapkolonie. Een van die bylae bevat ook 'n beskrywing van die leiklip en graniet naby Kaapstad, terwyl 'n ander 'n kort opgawe verskaf van gesteentes en minerale in die Kaapkolonie. 'n Bundel van sy Kaapse preke, in Nederlands, is kort na sy dood (1833) in Hannover uitgegee.

## Verwysings
Vlieënde lemurs

**Vlieënde lemurs** of '''kolugo's''' (Dermoptera) is 'n soogdierorde wat tot die superorde Euarchontoglires behoort.

Hulle is naverwant aan die Primate.

Daar word gewoonlik net een familie met twee spesies erken:

* Fam. Cynocephalidae
** Die Filippynse kolugo  *Cynocepahus volans*
** Die Soenda-kolugo  *Galeopterus variegatus*

*C. Volans* kom net op die suidelike Filippyne voor, *G. variegatus* het 'n groter voorkomsgebied wat Indo-China, Malakka, Borneo, Sumatra, Java en party kleiner eilande omvat. Dit is egter moontlik dat dit nie een spesie is, maar dalk verdeel moet word in party afsonderlike spesies.

Kolugo's is heeltemal arboreaal: hulle leef in die bome en op die grond is hulle baie hulpeloos. Hulle het 'n vlies wat die toppe van hul vingers en tone met hulle stert verbind en waarmee hul van die een na die ander boomstam kan sweef. Die sweeftog kan 100&nbsp;m bereik sonder om baie hoogte te verloor. Hulle is nagdiere wat veral blare, knoppe, blomme en vrugte vreet.  Hulle kry net een kleintjie wat taamlik onderontwikkeld is en met mama meereis. Die Filippynse arend *Pithecophaga jefferyi* jag op hulle en 90% van wat hy vreet is kolugo's.

## Verwysings
Aapstertsteekgras

**Aapstertsteekgras** (*Aristida congesta* Roem. & Schult.) is 'n grasspesie wat inheems is aan alle provinsies van Suid-Afrika asook aan Namibië, Botswana, Eswatini, Lesotho, Mosambiek en verder tot langs die Middellandse See. Op die SANBI-rooilys is dit as 'veilig' gelys.

SANBI vermeld twee subspesies:
* *Aristida congesta* Roem. & Schult. subsp. *congesta*
* *Aristida congesta* Roem. & Schult. subsp. *barbicollis* (Trin. & Rupr.) De Winter

Dit is 'n meerjarige digte polgras wat 10 - 75&nbsp;cm hoog word. Die blare kan plat of gevou wees. Die pluime is 3 – 20&nbsp;cm lank. Dit het stekeltjies met ongelyke kaffies. Die boonste is die grootste en kan 6,5 – 10&nbsp;mm lank word. Dit kom in bladwisselende bosland op klipperige hellings of versteurde plekke voor.

## Beweiding 
duimnael|links|Skets deur Roem. & Schult.
duimnael|links|Die bloeiwyse, midwinter
Dit het min waarde vir beweiding, behalwe as dit jonk is:

## Verwysings
Pieter de Bruin

regs|200px|duimnael|Pieter Frederik de Bruin.

**Pieter Frederik de Bruin** (plek onbekend, 10 Maart 1799 – plaas Klippan, distrik Lichtenburg, Transvaal, 23 September 1890) was ’n stigter van die Gereformeerde Kerk op 11 Februarie 1859 toe hy reeds amper 60 jaar oud was. 

P.F. de Bruin was een van die Voortrekkers wat die Groot Trek uit die Kaapkolonie in die tweede helfte van die dekade ná 1830 meegemaak het en een van die helde van die Slag van Bloedrivier einde 1838.

De Bruin was getroud met Philippina Maria Charlotte Schutte, ’n suster van oudl. Flip Schutte op wie se plaas, Buffeldoorns, ds. Dirk Postma in Januarie 1858 op sy deurreis van Natal na Rustenburg vertoef en sy tweede preek in Transvaal gehou het. 

Met die stigting van die Gereformeerde kerk Rustenburg op 11 Februarie 1859 en daarmee saam die Gereformeerde Kerkverband in Suid-Afrika, was De Bruin en sy eggenote met hul kinders (en moontlik kleinkinders) ook daar en het hulle almal by die nuut gestigte kerk aangesluit.

## Bronne 
 Van der Walt, ds. N.H. (hoofred.). 1934. *Almanak van die Gereformeerde Kerk in Suid-Afrika vir die jaar 1935. Een-en-sestigste jaargang.* Potchefstroom: Adm. Buro.
Roeispaan

[duimnael|Een van die oudste bekende roeispane uit ongeveer 6200 v.C., in [Sleeswyk-Holstein gevind.]]

'n **Roeispaan** is 'n instrument wat gebruik word om 'n vaartuig (soos 'n kano, kajak of vlot) deur water voort te beweeg. Die aktiwiteit word roei genoem. 'n Roeispaan word van 'n roeiriem onderskei deurdat 'n roeiriem op die kant van die boot ondersteun word, terwyl 'n roeispaan geheel en al los van die boot hanteer word.

## Tipe spane 
Daar is twee tipe roeispane:
* 'n Enkellem-roeispaan het een lem (of blad) aan die einde van die steel. Aan die teenoorgestelde kant is daar gewoonlik 'n handvatsel. 'n Enkellem-roeispaan word ook 'n *pagaai* genoem.
* 'n Dubbellem-roeispaan het 'n lem (of blad) aan beide kante van die steel. Hierdie blaaie kan in hoek van 0 en 90 grade teenoor mekaar gedraai wees. Hoe groter die hoek, hoe minder die lugweerstand wat dit genereer. Sywinde kan dié voordeel egter in 'n nadeel omskep. Na gelang van die roeier se tipe slag en sy persoonlike voorkeur, kan die hoek ook help om die beweging van die polse te verminder. Mens kry ook spane wat uit twee dele bestaan, waar die hoek self aangepas kan word.

Lêer:Lake Wallace on a blustery day.jpg|'n Dubbelblad-roeispaan. Let hoe die blaaie 90° gedraai is om lugweerstand te verminder.
Lêer:Raft paddle.png|'n Enkelblad-roeispaan

## Verwysings 
## Eksterne skakels 
*
Gereformeerde kerk Dullstroom

duimnael|links|170px|Ds. Ammi Postma het Dullstroom van 1928 tot 1940 in kombinasie met Belfast en Lydenburg bedien.

[duimnael|170px|regs|Ds. [Dirkie van der Walt, leraar van 1942 tot 1944 in kombinasie met Belfast en Lydenburg.]]

[duimnael|regs|170px|Ds. [Johannes Christiaan van der Walt|J.C. van der Walt, die leraar van 1945–1949 in kombinasie met Belfast en Lydenburg.]]

duimnael|regs|170px|Ds. M.W. van der Walt, leraar van 1953 tot 1955 in kombinasie met Belfast.

[duimnael|regs|170px|Ds. [Nicolas Malan|N.J. Malan, leraar van 1956 tot 1957 in kombinasie met Belfast en Lydenburg.]]

duimnael|regs|160px|Ds. Adriaan van der Walt, leraar van 1958 tot 1962 in kombinasie met Belfast.

Die **Gereformeerde kerk Dullstroom** was ’n gemeente van die Gereformeerde Kerke in Suid-Afrika met sy middelpunt op die dorp Dullstroom in die destydse Oos-Transvaal, nou Mpumalanga. 

Die gemeente Dullstroom is in 1919 gestig, waarskynlik as ’n afstigting van die Gereformeerde kerk Belfast, wat sewe jaar vantevore self net 96 belydende en 92 dooplidmate gehad het. Teen 1932, toe ds. A. Postma die twee kerke in kombinasie met Lydenburg bedien het, het Dullstroom se belydende lidmate 40 getel en Belfast s’n 123 getel. In die laaste jaar van Dullstroom se bestaan, 1963, het hy 30 belydende en een dooplidmaat gehad, vergeleke met Belfast se 74 en 53. In die volgende jaar het Belfast se dooplidmate afgeneem tot 51, maar sy belydende lidmate toegeneem tot 96, wat daarop dui dat lidmate van die ontbinde Dullstroom by Belfast ingeskakel het. 

Dullstroom se laaste ouderlinge was N.P. Fourie en G. Smit en sy laaste diakens P.F.J. Pretorius en C.J.M. Steyn. Die laaste predikant wat Dullstroom (in kombinasie met Belfast en Waterval-Boven) bedien het, was ds. P.C. Buys wat in 1962 bevestig. 

Volgens die laaste inskrywing in ’n *Almanak* van die Gereformeerde Kerk, dié van 1963) vir Dullstroom, het die gemeente "geen eie kerkgebou" gehad nie.

## Predikante 
Van sy stigting in 1919 tot sy ontbinding in 1963 was Dullstroom deurgaans in kombinasie met die Belfast en tussen 1928 en 1949 ook met Lydenburg.
# Postma, Ammi, 1928–1940
# Van der Walt, D.J., 1942–1944
# Van der Walt, J.C., 1945–1949
# Van der Walt, Marthinus Wessel, 1953 – 1955
# Malan, N.J., 1956–1957 (in kombinasie met Lydenburg)
# Van der Walt, Adriaan, 1958 – 1962 (in kombinasie)

## Bronne 
* Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
* Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
499 v.C.

## Gebeure 
* Die Grieks-Persiese oorloë begin.
*Aristogoras van Milete roep die Ioniese stede op om teen die Persiese heerskappy in opstand te kom. Talle stede verjaag hulle pro-Persiese leiers.
*Aristogoras reis na Sparta vir hulp, maar hulle weier. 
*Athene stuur hulp na die Ioniese opstand.

## Geboortes 
* 

## Sterftes 
*

## Verwysings
Benazir Bhutto

**Benazir Bhutto** (1953–2007) was die leier van die Volksparty (*People’s Party*) in Pakistan, wat deur haar pa, Zulfikar Ali Bhutto, gestig is. Sy was twee keer die premier van Pakistan, asook die eerste vrou wat verkies is om 'n Moslem-staat te lei.

## Beknopte biografie 
Benazir Bhutto is op 21 Junie 1953 in Karatsji in Pakistan gebore. Sy was die oudste dogter van Zulfiqar Ali Bhutto en Nusrat Bhutto (née Ispahani). Haar pa was in die 1970's die premier van Pakistan, maar is in 1977 ná 'n militêre staatsgreep gehang. Sy is aan Harvard en Oxford onderrig. Terwyl sy nog onder huisarres was, was sy en haar ma by 'n beweging vir Pakistan se herstel na demokrasie betrokke.

Bhutto het in 1988 na Pakistan teruggekeer en is in dieselfde jaar tot premier verkies. Sy is 20 maande later in opdrag van die destydse pres. Ghulam Ishaq Khan uit die amp onthef, omdat sy glo korrup was.

In 1993 is Bhutto vir ’n tweede termyn herkies. In 1996 is sy deur pres. Farooq Leghari gedwing om haar pos te ontruim en in ballingskap te gaan woon, omdat sommige mense geglo het dat sy regeringsgeld op oneerlike wyse gebruik het.

Sy keer in 2007 na Pakistan terug en het probeer om vir 'n derde keer premier te word. Sy is egter op 27 Desember 2007 in ’n bomaanval tydens dié veldtog gedood. Tydens die aanval het 'n sluipmoordenaar haar in die nek en bors geskiet, waarna hy 'n plofbare baadjie afgesit het. Ongeveer 30 mense het in die voorval omgekom.

## Verwysings 
## Eksterne skakels 
*
431 v.C.

## Gebeure 
* Die Peloponnesiese oorlog begin.
*3 Augustus - In Athene vind 'n 84% sonsverduistering plaas.  Thukydides vermeld dat dit 'n paar maande ná die begin van de Peloponnesiese Oorlog gebeur.
## Geboortes 
* 

## Sterftes 
*

## Verwysings
Yaakov Neeman

**Yaakov Neeman**, Hebreeus: יעקב נאמן , (gebore 16 September 1939 in Tel Aviv - gestorwe 1 Januarie 2017 in Jerusalem) was 'n Israelse politikus, advokaat en regsgeleerde.

Neeman was in die Golani-brigade van die Israeliese Lëer. Vervolgens het hy in die regte studeer aan die Hebreeuse Universiteit van Jerusalem en aan die New York-universiteit.

In 1972 het hy die advokatekantoor Herzog, Fox & Ne'eman opgerig (saam met Chaim Herzog (president van Israel gewees) en Michael Fox).

Hy het ook 'n professor gewees, onder meer aan die Israelse Bar-Ilan Universiteit.

Eweneens het hy 'n bestuurder gewees van onder andere die vliegtuigmaatskappy El Al, die sentrale Bank van Israel en die Wereldbank.

In die Netanyahu I-kabinet was Neeman in 1996 minister van Justisie en van 1997 tot 1998 minister van Finansies. In die Netanyahu II-kabinet was hy nog eens van 2009 tot 2013 minister van Justisie. Hy was nie 'n lid van die Knesset gewees nie.

Hy was 'n onafhanklike, konserwatiewe politikus en 'n beyweraar van die Joodse karakter van die Israelse staat. 

Yaakov Neeman is op nuwejaarsdag 2017 oorlede; hy is op die Olyfberg begrawe.

## Eksterne skakels 
*  Yaakov Neeman, webwerf van die Knesset.
Lys van groothertoë van Rusland

duimnael|200px|Keiserlike vlag van 'n groothertog.
Hier volg ’n **lys van groothertoë van Rusland**, die lede van die Huis van Romanof (later Holstein-Gottorp-Romanof) wat die titel *weliki knjaz* (Russies: великий князь) gehad het (gewoonlik vertaal as "groothertog", maar meer akkuraat "grootprins" of "grootvors"). Die titel was dié van die seuns en die kleinseuns in die manlike lyn van die keiser van Rusland, saam met die aanspreekvorm "Sy Keiserlike Hoogheid". 

Die titel het in die 9de eeu ontstaan toe die heersers van Kiëf-Roes so genoem is. Van die 17de eeu af is dit gebruik vir verskeie lede van die keiserlike huis. Hulle was nie heersers nie, maar dinaste van die huis van die regerende keiser (of tsaar).

Keiserin Elisabeth van Rusland het aan die toekomstige Pieter III, die enigste oorlewende manlike afstammeling van haar pa, Pieter die Grote, die titel groothertog gegee, al was hy nie ’n afstammeling deur die manlike lyn nie (hy was haar suster, Anna, se seun).

Ná die geboorte van die seuns van Nikolaas I het die getal groothertoë toegeneem en dit het ’n einde gebring aan die vroeëre kwesbaarheid wat die Russiese troonopvolging gekenmerk en die land onstabiel gemaak het. In die 1880's (toe daar meer as 20 groothertoë was) het tsaar Aleksander III gevoel die getal afstammelinge met die titel doen afbreuk aan die prestige daarvan. Op 2 Julie 1886 (Juliaanse kalender; 14 Julie 1886 volgens die Gregoriaanse kalender) het hy die wet verander sodat net die seuns van ’n keiser en húl seuns kon aanspraak maak op die titel. Die seuns van dogters sou voortaan die titel "prins" hê. 

Ook seuns wat uit ’n morganatiese huwelik gebore is, is die titel ontsê. Daar is tans geen afstammelinge wat onbetwis kan aanspraak maak op die titel groothertog nie.

## Groothertoë van die Huis van Romanof 
### 1ste geslag 
### 2de geslag 
## Groothertoë van die Huis van Holstein-Gottorp-Romanof 
### 1ste geslag 
### 2de geslag 
### 3de geslag 
### 4de geslag 
### 5de geslag 
### 6de geslag 
### 7de geslag
Irna van Zyl

**Irna van Zyl** is 'n Suid-Afrikaanse joernalis en skrywer. Haar debuutroman, *Moordvis*, is in 2016 bekendgestel.

## Lewensloop 
Van Zyl het 'n honneurs in Afrikaans en Nederlandse letterkunde, asook 'n honneurs in Joernalistiek aan die Universiteit van Stellenbosch verwerf. In Desember 1979 begin sy as verslaggewer by Die Burger in Kaapstad te werk.

In 1981 wen sy die Stellenbosch-Boerewynmakery se prys vir ondernemende joernalistiek vir die vloedrampe by Laingsburg en spesifiek Montagu. Sy word Die Burger se eerste vroulike hoofsubredakteur in 1985, en in 1988 redakteur van De Kat in Johannesburg.

Haar kortverhaalbundel *Grootmensspeletjies* is in 1995 gepubliseer.

Sy verlaat De Kat in 1996 om na Kaapstad terug te trek, waar sy *New Media Publishing* in 1998 saam met John Psillos, Naomi Herselman en Sheldon Cohen stig. Kort daarna word sy ook redakteur van Insig en van 2007–2009 redakteur van Boeke-Insig.

Sy tree in April 2015 uit as Redaksionele Direkteur van New Media om haar voltyds op kreatiewe skryfwerk toe te spits. In dieselfde jaar is sy deur Media24 met die Piet Cillié-prys vereer vir haar joernalistieke loopbaan, asook deur Naspers met die *Orde van Tafelberg* vir haar bydrae as sakevrou aan die Naspers-groep.

Haar eerste misdaadroman, *Moordvis*, is in Julie 2016 deur Penguin uitgegee.  Die boek is in Engels as *Dead in the Water* vertaal.

## Publikasies 
* *Grootmensspeletjies*, 1995
* *Moordvis*, 2016

## Verwysings
Kammanassieberge

Die **Kammanassieberge** is 'n inselberg in die Klein Karoo, Wes-Kaap, suid van die Swartberg en noord van die die Outenikwaberge. Dit strek in 'n oos-wes rigting vanaf Dysselsdorp tot wes van Uniondale en is net oor die 50km lank. Die hoogste punt op die berg is Mannetjiesberg, 1955.3 m bo seevlak. Die N9 nasionale pad gaan tussen die Outenikwaberge en die Kammanassieberge deur. Die Kammanassie-natuurreservaat beslaan die grootste gedeelte van die berg.

*Kammanassie* is 'n Khoisanwoord en beteken *berg van water*. Die Olifantsrivier dreineer die noorde en die Kammanassierivier en sy sytakke, die Vink-, Klein- en Kluesrivier, die suidekant van die berg.

## Flora 
Die Klossie-suikerbos kom op die berg voor en die *Erica*-spesies *Erica annalis* en *Erica montis-hominis* is ook uniek aan die berg. Die Kamanassietolbos kom net op die berg voor en is seldsaam.

## Bron 
* *Cape West: 2nd edition. A relief map of the most southerly part of Africa*.

## Verwysings
Kammanassiedam

Die **Kammanassiedam**  is 'n besproeiingsdam in die Kammanassierivier in die Klein Karoo digby De Rust. Dit het 'n betonwal wat 390 meter lank en 35 meter hoog is vanaf die rivierbedding. Wanneer die dam vol is, is die meer 15 km lank. Die dam is in 1923 voltooi. Einde 2023 was die bakmaat 34,4 miljard liter.

## Sien ook 
* Lys van grootste damme in Suid-Afrika

## Bron 
* *Ensiklopedie van Suidelike Afrika*, Eric Rosenthal, 1967.